
4.1 α. Είναι το γεγονός ότι τα αγαθά που την αποτελούν μας παραδόθηκαν από τους προγόνους μας, για να τα διαφυλάξουμε και να τα διατηρήσουμε με τρόπο, ώστε να φτάσουν σε όσο το δυνατόν καλύτερη κατάσταση στις επερχόμενες γενιές.
β. Επειδή αν λείψουν τα αποδεικτικά στοιχεία των δραστηριοτήτων της ανθρώπινης πορείας στο χρόνο και σχηματιστεί κενό στην ιστορική συνέχεια, τότε ο άνθρωπος βάζει στη θέση τους υποκατάστατα και ο βασικός στόχος είναι να μη διακοπεί η πολιτιστική συνέχεια των λαών στην πορεία του χρόνου.
γ. Για να αποκατασταθεί η πολιτιστική συνέχεια στην ιστορική μνήμη της πόλης, οι Πολωνοί οικοδόμησαν τα κατεδαφισμένα κτίρια με την προηγούμενη ακριβώς μορφή, δημιουργώντας έτσι ένα υποκατάστατο της παλιάς πόλης της Βαρσοβίας.
δ. Εννοούμε την επέμβαση που γίνεται και έχει ως στόχο την επιβράδυνση ή την παρεμπόδιση της φθοράς ενός αντικειμένου ή μνημείου της πολιτιστικής κληρονομιάς και ταυτόχρονα την απόδοση -χωρίς αλλοιώσεις- της χαμένης μορφής και δομής του, η οποία εξασφαλίζει τη διατήρηση του μνημείου σε καλή κατάσταση




